
A sárközi népviselet többletjelentéseinek változásai Decsen

Kulcsszavak: népviselet; jelentés; jelentésváltozás
A dolgozatom témája a sárközi népviselet a decsi közösségben betöltött szerepe. A közép-pontban a helyiek a viselethez társított jelentése és a hozzá való viszonyulásuk áll. A jelentések korosztályonként változhatnak, e mellett az évek alatt is átalakult. A változást több tényező is okozhatja.
A kutató perspektívámat az határozza meg, hogy én is decsi lakos vagyok, édesapám részéről sárközi felmenőim is vannak, az egyik helyi tánccsoport tagja vagyok és gyűjtöm a sárközi népviseletet. A kutatásomat résztvevő megfigyeléssel és interjúk készítésével végeztem. Ezek mellett fényképeket is készítettem adatközlőim népviseleti darabjairól és családi fényképeikről, ahol viseletben vannak.
Arra keresem a választ a dolgozatomba, hogy a helyiek a jelenben milyen jelentéseket társítanak a sárközi népviselethez és ezeket a jelentéseket milyen tényezők befolyásolják vagy hozzák létre. Az adatközlőim milyen jelentéseket társítanak a viselethez sokat elmond róla, hogy ők hogyan viszonyulnak hozzá, a viszonyulás viszont a továbbadásban, az őrzésben és a ruha szerzésben nyilvánul meg.



